**ELŐTERJESZTÉS**

**Körmend város Önkormányzata Képviselő-testülete 2015. június 25-i ülésére**

Tárgy: ingatlanvásárlási kérelem megtárgyalása

Tisztelt Képviselő-testület!

Zsebe Ferenc magánszemély írásbeli kérelemmel fordult az Önkormányzathoz, melyben a körmendi 307/1 hrsz-ú telekingatlant érintően kéri az Önkormányzatot, hogy e telekből részére 50 m2-t értékesíteni szíveskedjék.

A 307/1 hrsz-ú ingatlan a Szabadság tér 11-12. szám alatti Társasházként van nyilvántartva. Az ingatlanban az Önkormányzat többségi tulajdonnal bír.

A 307/1 hrsz-ú ingatlan közös tulajdonban áll, így a tulajdonostársak egyező döntésével valósulhat meg az értékesítés. Az Önkormányzat természetesen csak a maga nevében tud nyilatkozni a vételi megkeresésre.

A3 307/1 hrsz-ú telekre értékbecslést készíttettünk, e szerint a telek értéke 1 m2-re vetítve 13.310 Ft. Az értékesítést ÁFA nem terheli.

A vételt kérő magánszemély a területen a Danielo Pizzéria és Étterem bővítését szeretné megvalósítani.

Kérem a Testületet, hogy döntsön a kérelemről. Az eladást telekalakításnak kell megelőznie, illetve a vételhez valamennyi tulajdonostársnak hozzá kell járulnia. Ezen költségeket a magánszemély viseli.

**HATÁROZATI JAVASLAT**

Körmend város Önkormányzata Képviselő-testülete, mint a **307/1** hrszú Körmend, Szabadság tér 11-12. számú társasház tulajdonosa (tulajdonostársa) úgy dönt, hogy Zsebe Ferenc magánszemély kérelmét támogatva, a 307/1 hrsz-ú, közös tulajdonú telekből történő 50 m2 nagyságú telekrész értékesítéséhez hozzájárul az alábbi feltételek mentén:

* az értékesítés Zsebe Ferenc (Körmend, Vasúti u. 13.) magánszemély javára történik
* vételárként az Önkormányzat elfogadja a szakértői értékbecslés során megállapított 13.310 Ft/m2 forgalmi értéket. Az értékesítést ÁFA fizetési kötelezettség nem terheli. Az értékesítésből befolyó vételár a tulajdonostársakat tulajdoni hányadai akrányában illeti meg.
* az értékesítéshez szükséges telekalakítási eljárás költségeit a Vevő viseli
* A vevő köteles megkeresni a 307/1 hrsz-ú ingatlan többi tulajdonosát az értékesítés végett.
* Az értékesítéssel kapcsolatos valamennyi költséget a vevő viseli.

Felelős: adásvételi szerződés előkészítéséért jegyző

Határidő: telekalakítási eljárást jogerős befejezését követő 20. nap

**Bebes István**

**polgármester**